CELEX: 32001D0415
Language: el
Date: 2001-06-01 00:00:00
Title: 2001/415/ΕΚ: Απόφαση της Επιτροπής, της 1ης Ιουνίου 2001, για τροποποίηση, για δεύτερη φορά, της απόφασης 2001/356/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1556]

Avis juridique important

|

32001D0415

2001/415/ΕΚ: Απόφαση της Επιτροπής, της 1ης Ιουνίου 2001, για τροποποίηση, για δεύτερη φορά, της απόφασης 2001/356/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1556]  

Επίσημη Εφημερίδα αριθ. L 149 της 02/06/2001 σ. 0038 - 0039

Απόφαση της Επιτροπήςτης 1ης Ιουνίου 2001για τροποποίηση, για δεύτερη φορά, της απόφασης 2001/356/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο[κοινοποιηθείσα υπό τον αριθμό Ε(2001) 1556](Κείμενο που παρουσιάζει ενδιαφέρον για τον ΕΟΧ)(2001/415/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,Εκτιμώντας τα ακόλουθα:(1) Ως επακόλουθο της εκδήλωσης εστιών αφθώδους πυρετού στο Ηνωμένο Βασίλειο, η Επιτροπή εξέδωσε την απόφαση 2001/356/ΕΚ της 4ης Μαΐου 2001 για ορισμένα μέτρα προστασίας όσον αφορά τον αφθώδη πυρετό στο Ηνωμένο Βασίλειο και για την κατάργηση της απόφασης 2001/172/ΕΚ(4), όπως τροποποιήθηκε από την απόφαση 2001/372/ΕΚ(5).(2) Με την οδηγία 85/511/ΕΟΚ του Συμβουλίου(6), της 18ης Νοεμβρίου 1985, όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, θεσπίζονται κοινοτικά μέτρα για τον έλεγχο του αφθώδους πυρετού.(3) Η οδηγία του Συμβουλίου 90/426/ΕΟΚ(7), όπως τροποποιήθηκε τελευταία από την απόφαση της Επιτροπής 2001/298/ΕΚ(8), αφορά τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών.(4) Καθώς βελτιώνεται η κατάσταση ως προς τη νόσο, φαίνεται ότι είναι ενδεδειγμένο να χαλαρώσουν ορισμένοι περιορισμοί στη μετακίνηση ιπποειδών, τα οποία δεν είναι ευπαθή στον αφθώδη πυρετό.(5) Η κατάσταση θα επανεξεταστεί κατά τη συνεδρίαση της μόνιμης κτηνιατρικής επιτροπής που είναι προγραμματισμένη για τις 5-6 Ιουνίου 2001, και τα μέτρα θα προσαρμοστούν, εφόσον κριθεί αναγκαίο.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η παράγραφος 4 του άρθρου 12 της απόφασης 2001/356/ΕΚ αντικαθίσταται από τα εξής: "4. Το Ηνωμένο Βασίλειο διασφαλίζει ότι τα ιπποειδή που αποστέλλονται από την επικράτειά του προς άλλο κράτος μέλος συνοδεύονται από υγειονομικό πιστοποιητικό σύμφωνα με το υπόδειγμα του παραρτήματος Γ της οδηγίας 90/426/ΕΟΚ του Συμβουλίου. Το πιστοποιητικό αυτό εκδίδεται μόνο για ιπποειδή προερχόμενα από εκμετάλλευση η οποία δεν υπόκειται σε επίσημη απαγόρευση σύμφωνα με το άρθρο 4 ή το άρθρο 5 της οδηγίας 85/511/ΕΟΚ του Συμβουλίου.Επιπλέον, όποτε το ιπποειδές πρόκειται να πιστοποιηθεί σύμφωνα με τις διατάξεις της πρώτης υποπαραγράφου, ο πιστοποιών επίσημος κτηνίατρος:- επιθεωρεί και πιστοποιεί το ιπποειδές μόνο εάν το τελευταίο έχει υποστεί περιποίηση για την αφαίρεση, στο μέτρο του πρακτικώς δυνατού, ορατών περιττωμάτων, βρώμας και σκουπιδιών, οι δε οπλές του έχουν καθαριστεί και απολυμανθεί ικανοποιητικώς κατά την κρίση του επίσημου κτηνιάτρου, και- διασφαλίζει τη λήψη γραπτής δήλωσης του ιδιοκτήτη του ζώου ή του εκπροσώπου του ότι το ιπποειδές θα παραμείνει στην εκμετάλλευση έως ότου αποσταλεί στον αναφερόμενο στο υγειονομικό πιστοποιητικό τόπο προορισμού, χωρίς στάση σε οποιαδήποτε εκμετάλλευση υπόκειται στις επίσημες απαγορεύσεις σύμφωνα με το άρθρο 4 ή το άρθρο 5 της οδηγίας 85/511/ΕΟΚ.Το υγειονομικό πιστοποιητικό που συνοδεύει ιπποειδή αποστελλόμενα από το Ηνωμένο Βασίλειο σε άλλο κράτος μέλος σύμφωνα με τις διατάξεις της πρώτης υποπαραγράφου θα φέρει την εξής ένδειξη: 'Ιπποειδή ανταποκρινόμενα στις διατάξεις της απόφασης 2001/356/ΕΚ της Επιτροπής, της 4ης Μαΐου 2001, για ορισμένα μέτρα προστασίας όσον αφορά τον αφθώδη πυρετό στο Ηνωμένο Βασίλειο.'"Άρθρο 2Τα κράτη μέλη τροποποιούν τα μέτρα που εφαρμόζουν στο εμπόριο κατά τρόπο που να συνάδουν με την παρούσα απόφαση. Ενημερώνουν αμέσως την Επιτροπή σχετικά.Άρθρο 3Η παρούσα απόφαση απευθύνεται στα κράτη μέλη.Βρυξέλλες, 1 Ιουνίου 2001.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 395 της 30.12.1989, σ. 13.(4) ΕΕ L 125 της 5.5.2001, σ. 46.(5) ΕΕ L 130 της 12.5.2001, σ. 47.(6) ΕΕ L 315 της 26.11.1985, σ. 11.(7) ΕΕ L 224 της 18.8.1990, σ. 42.(8) ΕΕ L 102 της 12.4.2001, σ. 63.